News Update: พบโควิด-19 สายพันธุ์ ‘เดลต้า พลัส’ ระบาดหนักในสหราชอาณาจักร หวั่นติดเชื้อพุ่ง เลี่ยงภูมิเก่งกว่า - FINNOMENA
Scott Gottlieb อดีตผู้อำนวยการ FDA สหรัฐฯ เรียกร้องให้มีการวิจัยเร่งด่วนเกี่ยวกับเชื้อไวรัสโควิด สายพันธุ์ ‘เดลต้า พลัส’ เชื้อกลายพันธุ์ของสายพันธุ์เดลต้าหลังจำนวนผู้ติดเชื้อในสหราชอาณาจักรพุ่งสูงขึ้นต่อเนื่อง
18 ต.ค. 2564

Scott Gottlieb บอร์ดบริหารของ Pfizerและ อดีตผู้อำนวยการ FDA สหรัฐฯ เรียกร้องให้มีการวิจัยเร่งด่วนเกี่ยวกับเชื้อไวรัสโควิด สายพันธุ์ ‘เดลต้า พลัส’ เชื้อกลายพันธุ์ของสายพันธุ์เดลต้าหลังจำนวนผู้ติดเชื้อในสหราชอาณาจักรพุ่งสูงขึ้นต่อเนื่อง
Scott Gottlieb กล่าวในทวิตเตอร์ว่า ต้องมีการวิจัยอย่างเร่งด่วนเพื่อตรวจสอบว่า ‘เดลต้า พลัส’ สามารถแพร่เชื้อและหลีกเลี่ยงภูมิคุ้มกันได้มากกว่าหรือไม่ แม้ยังไม่มีข้อบ่งชี้ชัดเจนว่ามันสามารถแพร่เชื้อได้มากกว่า แต่ควรเร่งดำเนินการเพื่อศึกษาคุณลักษณะ และสายพันธุ์ใหม่ๆ ที่อาจเกิดขึ้นมา
ความคิดเห็นของ Scott Gottlieb เกิดขึ้นหลังรายงานยอดผู้ติดเชื้อรายวันใน UK ทำสถิติสูงสุดเมื่อวานนี้ (17 ต.ค.) นับตั้งแต่ช่วงกลางเดือน ก.ค. ที่ Boris Johnson นายกฯ UK ประกาศคลายล็อกดาวน์ในวันแห่งเสรีภาพ
ข้อมูลจาก Bloomberg รายงานว่า ยอดผู้เสียชีวิตจากโควิดรายสัปดาห์ใน UK พุ่งสู่ 800 ราย และสูงกว่าประเทศอื่นๆ ในยุโรปตะวันตก โดยมียอดผู้เสียชีวิตสะสมเกือบ 140,000 รายแล้ว
เชื้อไวรัสโควิด-19 สายพันธุ์เดลต้า พลัส มีการกลายพันธุ์จากสายพันธุ์เดลต้าที่ตำแหน่ง K417N โดยเมื่อปลายเดือน มิ.ย. นักวิจัยในสหราชอาณาจักรระบุว่า ยังไม่มีหลักฐานบ่งชี้ว่าการกลายพันธุ์เพิ่มเติมน่าเป็นห่วง ในขณะที่ งานวิจัยจากเยอรมนี รายงานว่า โควิดสายพันธุ์เดลต้า และ เดลต้า พลัส ส่งผลให้ปอดติดเชื้อมากกว่าสายพันธุ์เดิม แต่ยังไม่สามารถสรุปได้ว่าเดลต้า พลัส อันตรายกว่า เดลต้า หรือไม่
อ้างอิง: https://www.bloomberg.com/news/articles/2021-10-17/u-k-covid-case-load-prompts-gottlieb-call-for-urgent-research?sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
เดลต้าพลัส
โควิด-19
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA